钦定古今图书集成/明伦汇编/氏族典/第193卷 > 姚仲孙
## 钦定古今图书集成/明伦汇编/氏族典/第193卷 > 姚仲孙

按《宋史姚仲孙传》：“仲孙字茂宗，本曹南著姓。曾祖仁
嗣，陈州商水令，因家焉。父晔，举进士第一，官至著作
佐郎。仲孙早孤，事母孝，擢进士第，补许州司理参军，
调邢州推官，徙资州，改大理寺丞，知建昌县，累迁尚
书屯田员外郎。王鬃守益州，辟通判州事，召为右司
谏、入内都知，以起居舍人知谏院，管勾国子监，以尚”
书户部员外郎兼侍御史知杂事，历三司户部、度支、
盐铁副使，进天章阁待制、河北都转运使。大修城垒
兵备，仁宗赐诏褒之。权知澶州，河坏明公埽，绝浮桥，
仲孙亲总役堤上，埽一夕复完。权知大名府，进礼部
郎中、龙图阁学士，徙陕西都转运使，未行，权三司使
事。属西北备边，募兵益屯及赏赐、聘问之费，不可胜
计。仲孙悉心经度，虽病未尝辄废事。坐小吏诈为文
符，出知蔡州。因母忧丧，一目卒。